stanford-oval/wikipedia huggingface dataset:
ברונה ווה
הערות שוליים

↑  "Sheer cheek paid off for Bronagh Waugh on the Soap Awards red carpet". Liverpool Daily Post. נבדק ב-13 ביולי 2010. {{cite news}}:  (עזרה)
↑  Nissim, Mayer (2010-01-05). "National Television Awards 2010: The Nominees". Digital Spy (באנגלית בריטית). נבדק ב-2019-05-14.
↑  "Bronagh Waugh wants your NTA vote!". Digital Spy. 14 בינואר 2010. נבדק ב-13 ביולי 2010. {{cite web}}:  (עזרה)
↑  "Bronagh Waugh on her mum coming out as gay and meeting dad for first time aged 23". Belfast Telegraph (באנגלית בריטית). ISSN 0307-1235. נבדק ב-14 במאי 2019. {{cite news}}:  (עזרה)
↑  "'I was 23 when I first met my Canadian dad ...it was very emotional but it was amazing and I try to see him now at least once a year'". Belfast Telegraph (באנגלית בריטית). ISSN 0307-1235. נבדק ב-2019-05-14.
| --- | --- |
בקרת זהויות :  LCCN: no2016025689  VIAF: 600145857945923021270   WorldCat (עם VIAF): 600145857945923021270
אחת שיודעת (סדרת טלוויזיה, 2021)

| --- | --- |

כותרת הפתיחה
 מבוסס על:  סדרת הספרים "אחת שיודעת" מאת ססילי פון זיאגסר
 סוגה:  דרמת נעורים
 יוצרים:  ג'וש שוורץ סטפני סאבאג'
 שחקנים:  אמילי אלין לינד תומאס דוהרטי ויטני פיק איליי בראון ג'ונתן פרננדז ג'ייסון גוטיי טאבי גבינסון אדם שאנלר-בראט זיון מורנו סוואנה סמית' ג'ורדן אלכסנדר אוון מוק קריסטן בל (קריינית)
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  22 (נכון ל־26 בינואר 2023) 
 תוכנית מקור:  "אחת שיודעת" (2007–2012)
 הפקה
 מפיקים בפועל:  ג'וש שוורץ סטפני סאבאג' ג'ושוע ספרן לזלי מורגנשטיין ג'ינה ג'ירולמו
 חברת הפקה:  Warner Bros. Television Fake Empire Productions Alloy Entertainment Random Acts Productions CBS Television Studios
 הפצה:  CBS Television Distribution Warner Bros. Television Distribution WarnerMedia Entertainment
 אתר צילומים:  ניו יורק 
 אורך פרק:  59 דקות
 שידור
 רשת שידור:  HBO Max
 תקופת שידור מקורית:  8 ביולי 2021 – הווה
 קישורים חיצוניים
 אתר רשמי
 דף התוכנית ב-IMDb
 
אחת שיודעת (באנגלית: Gossip Girl) היא סדרת טלוויזיה מסוגת דרמת נעורים אמריקאית, שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007. הסדרה נוצרה על ידי ג'וש שוורץ, סטפני סאבאג' וג'ושוע ספרן, יוצרי הסדרה המקורית.
הסדרה עלתה לשידור בשירות הזרמת המדיה של "HBO Max" ב-8 ביולי 2021. העונה הראשונה מחולקת לשני חלקים, כאשר יש 6 פרקים בכל חלק.
רקע

עלילת הסדרה מתרחשת שמונה שנים לאחר סיום הסדרה המקורית, ומתמקדת בקבוצה חדשה של תלמידי בית ספר פרטי במנהטן, שנמצאים תחת עינה הפקוחה של "אחת שיודעת", תוך כדי שהיא מדגימה עד כמה המדיה החברתית – והנוף של ניו יורק עצמה – השתנתה בשנים שבין שתי הסדרות.
הסדרה עתידה להציג תוכן יותר בוגר ואפל מהסדרה המקורית, זאת בזכות הסטנדרטים הגמישים יותר של "HBO Max", ולהיות מגוונת יותר מבחינה אתנית ומגדרית.
בנוגע להמשכיותיה של הסדרה ביחס לסדרה המקורית, היוצר והמפיק בפועל ג'ושוע ספרן הצהיר כי היא נמצאת באותה המשכיות של הסדרה המקורית, אך עם זאת, במקום להוות המשך ישיר לעלילותיה ולאירועים שהתרחשו בה, הסדרה תתקיים באותו העולם, וציין כי ייתכן שייעשו רפרנסים לדמויות שהופיעו בסדרה המקורית, שאולי אף יופיעו בה בהופעות אורח, אך במרכזה יעמוד אנסמבל דמויות חדש.
צוות השחקנים > שחקנים ראשיים

אמילי אלין לינד – אודרי הופ
איליי בראון – אוטו "אובי" ברגמן הרביעי
ויטני פיק – זויה לוט
תומאס דוהרטי – מקס וולף
ג'ורדן אלכסנדר – ג'וליאן קלוואי
אוון מוק – אקנו "אקי" מנזיס
זיון מורנו – לונה לה
סוואנה סמית' – מונה דה האן
טאבי גבינסון – קייט קלר
צוות השחקנים > שחקנים משניים

ג'ונתן פרננדז
ג'ייסון גוטיי
אדם צ'אנלר-בראט – ג'ורדן
לורה בננטי
אליזבת לייל – לולה מורגן
לינה רנה – הלנה ברגמן
מייגן פרגוסון – ונדי
ג'רמי או. האריס
קריסטן בל – "אחת שיודעת" (קריינית)
הפקה > פיתוח

ביולי 2019, חברת ההפקות "WarnerMedia" הזמינה את הסדרה עבור שירות הזרמת המדיה "HBO Max". על אף שהסדרה נחשבה בתחילה לאתחול מחודש, בהמשך, יוצר הסדרה המקורית, ג'וש שוורץ, אישר כי הסדרה למעשה תהווה המשך לעלילותיה של הסדרה המקורית. ב-2 בנובמבר 2020 הוכרז שהבמאית קרנה אוונס תביים את שני הפרקים הראשונים של הסדרה.
הפקה > ליהוק

בנובמבר 2019, הוכרז שהשחקנית קריסטן בל תחזור כקולה של "אחת שיודעת" עבור הסדרה החדשה. במרץ 2020 אמילי אלין לינד, ויטני פיק, אלי בראון, ג'ונתן פרננדז,ג'ייסון גוטיי, טאבי גבינסון, תומאס דוהרטי, אדם צ'אנלר-בראט וזיון מורנו לוהקו לצוות השחקנים הראשי של הסדרה. באפריל 2020, דווח כי סוואנה סמית' לוהקה לצוות השחקנים הראשי של הסדרה. באוגוסט 2020, ג'ורדן אלכסנדר לוהק לצוות השחקנים הראשי. באוקטובר 2020, אוון מוק לוהק לתפקיד ראשי ואילו לורה בננטי לוהקה בתפקיד שטרם פורסם.
הפקה > צילומים

צילומי הסדרה התעתדו להתחיל במרץ 2020 בניו יורק, אך נעצרו בעקבות התפרצות מגפת הקורונה בארצות הברית, וכתוצאה מכך, תאריך עלייתה לשידור נדחה לשנת 2021.
צילומי הסדרה החלו ב-2 בנובמבר 2020.
הערות שוליים

↑  Ausiello, Michael (November 11, 2019). "Gossip Girl Reboot Update: Expect 'Non-White Leads,' a 'Lot of Queer Content' and... a Mysterious 'Twist'". TVLine. Retrieved April 23, 2020.
↑  Lennon, Madison (December 6, 2019). "Executive Producer Of The 'Gossip Girl' Reboot Says 'I Think Of It Like The Marvel Universe'". Inquisitr. Retrieved April 23, 2020.
1 2 3 4 5 6 7 8 9  Swift, Andy (May 28, 2021). "Gossip Girl Reboot Cast Photos". TVLine. Retrieved May 28, 2021.
↑  Porter, Rick (July 17, 2019). "'Gossip Girl' Update Lands Straight-to-Series Order at HBO Max". The Hollywood Reporter. Retrieved April 23, 2020.
↑  Bastidas, Jose (July 26, 2019). "'Gossip Girl' Creator Reveals Details of Upcoming HBO Max Reboot". PopCulture. Retrieved April 23, 2020.
1 2  Andreeva, Nellie (November 2, 2020). "'Gossip Girl': Karena Evans To Direct First Two Episodes Of HBO Max Series Reboot". Deadline Hollywood. Retrieved November 2, 2020.
↑  Otterson, Joe (November 7, 2019). "Kristen Bell to Return as Narrator for HBO Max 'Gossip Girl' Reboot". Variety. Retrieved April 23, 2020.
↑  Porter, Rick (March 2, 2020). "'Gossip Girl' Reboot at HBO Max Casts Quintet of Actors". The Hollywood Reporter. Retrieved April 23, 2020.
↑  Otterson, Joe (March 11, 2020). "'Gossip Girl' Sequel Series at HBO Max Adds Four to Cast". Variety. Retrieved April 23, 2020.
↑  Andreeva, Nellie (April 1, 2020). "'Gossip Girl': Newcomer Savannah Smith To Star In HBO Max Reboot Series". Deadline Hollywood. Retrieved April 24, 2020.
↑  Andreeva, Nellie (August 24, 2020). "'Gossip Girl': Jordan Alexander Joins HBO Max Series Reboot". Deadline Hollywood. Retrieved August 24, 2020.
↑  D'Alessandro, Anthony (October 5, 2020). "'Gossip Girl': Model & Skateboarder Evan Mock Joins HBO Max Series Reboot". Deadline Hollywood. Retrieved October 5, 2020.
↑  McPhee, Ryan (October 29, 2020). "Laura Benanti Joins Gossip Girl Sequel Series". Play Bill. Retrieved October 30, 2020.
↑  "Gossip Girl - Production Listing – Backstage". Backstage. Retrieved May 24, 2020.
↑  Adalian, Josef (May 21, 2020). "XO, Oh No: HBO Max's Gossip Girl Now Won't Arrive until 2021". Vulture. Retrieved May 24, 2020.
קאלם לינץ'

| --- | --- |
אין תמונה חופשית
 לידה:  7 בנובמבר 1994 (בן 30) ווריקשייר, הממלכה המאוחדת 
 עיסוק:  שחקן קולנוע, טלוויזיה, תיאטרון
 מקום לימודים:  סאמרוויל קולג', אוקספורד  תיכון לטימר 
 פרופיל ב-IMDb
 
קאלם פינבר לינץ' (באנגלית: Calam Finbar Lynch; נולד ב-7 בנובמבר 1994) הוא שחקן בריטי ממוצא אירי.
ביוגרפיה

לינץ' נולד בווריקשייר לשחקנים האירים ניב קיוזאק ופינבר לינץ'. הוא בילה חלק מילדותו בעיירה מורטם סנט אנדרוס (אנ') בצ'שייר, ולמד באקדמיה המקומית בזמן שהוריו עבדו במנצ'סטר. לאחר מכן עברה המשפחה לבארנס, דרום מערב לונדון. הוא למד בבית הספר התיכון לאטימר בהמרסמית'. לינץ' בוגר סומרוויל קולג', אוקספורד, בלימודים קלאסיים וסיים את לימודיו בשנת 2017. הוא קיבל השראה לשחק על ידי בן דודו מקס איירונס והשתתף בהפקות במה במהלך תקופת לימודיו באוניברסיטה.
קריירה

בשנתו השלישית והאחרונה באוקספורד, לינץ' הוחתם בסוכנות שחקנים והופיע בסרט הקולנוע "דנקרק". לאחר שסיים את לימודיו, הוא שיחק את קלאודיו במחזה "מהומה רבה על לא דבר" בתיאטרון רוז קינגסטון ובתפקיד "גורדון וילסון", בנה של גב' וילסון אותה גילמה רות וילסון במיני-סדרה "גברת וילסון". באותה שנה, שיחק בתפקיד אורח בפרק של קומדיית המצבים "בנות דרי" של ערוץ 4.
בשנת 2019 הופיע במחזה "Wife" בתיאטרון קלין.
בשנת 2020 שיחק בסרט "הסייח השחור" לצד מקנזי פוי, שהופק על ידי דיסני+.
בשנת 2021 לוהק לתפקיד בסרט הביוגרפי "Benedicion", בכיכובו של טום בליית' ולתפקיד משנה בעונה השנייה של הדרמה התקופתית של נטפליקס, "ברידג'רטון".
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2017 | דנקרק | דיל סיילור |  |
| 2019 | Poppycock | לורנס באוור | סרט קצר |
| 2020 | הסייח שחור | ג'ורג' וינטורפ |  |
| 2022 | Benediction | סטיבן טננט |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2018 | בנות דרי | ג'ון פול אוריילי | פרק: "הנשף" |
| 2018 | גברת וילסון | גורדון וילסון | מיני סדרה |
| 2022 | ברידג'רטון | תיאו שארפ | עונה 2 |
| 2023 | Archie | קרי גרנט בצעירותו | 3 פרקים |
| 2024 | מתוקה רצח (אנ') | איי.ג'יי | תפקיד ראשי; 6 פרקים |
| TBA | Miss Austen |  | מיני-סדרה עתידית של BBC |
תיאטרון

| שנה | כותרת | תפקיד | הערות |
| --- | --- | --- | --- |
| 2018 | מהומה רבה על לא דבר | קלאודיו | תיאטרון רוז קינגסטון |
| 2019 | Wife | אריק / קאס | תיאטרון קילן, לונדון |
הערות שוליים

↑  "Niamh Cusack - At home in the North West". 2 במרץ 2010. נבדק ב-21 במאי 2021. {{cite web}}:  (עזרה)
↑  "Head commends their teachers for their dedication and skills". 17 באוגוסט 2013. נבדק ב-7 באפריל 2021. {{cite web}}:  (עזרה)
↑  "Calam Lynch - YMC". You Must Create. נבדק ב-21 במאי 2021. {{cite web}}:  (עזרה)
↑  Sweeney, Tanya (6 באפריל 2021). "Meet Bridgerton's new blood – Calam Lynch comes from a well-known Irish acting dynasty". נבדק ב-20 במאי 2021. {{cite web}}:  (עזרה)(נדרשת הרשמה)
↑  Wood, Alex (17 באפריל 2018). "Mel Giedroyc and John Hopkins in Much Ado About Nothing at Rose Theatre Kingston: first look". WhatsOnStage. נבדק ב-21 במאי 2021. {{cite web}}:  (עזרה)
↑  Broster, Alice (4 בדצמבר 2018). "Bridgerton's Calam Lynch Has Starred Opposite Nicola Coughlan Before". נבדק ב-20 במאי 2021. {{cite web}}:  (עזרה)
↑  "WIFE". Kiln Theatre. 4 ביולי 2019. נבדק ב-21 במאי 2021. {{cite web}}:  (עזרה)
↑  Jan, Kevin (2 בדצמבר 2020). "Exclusive Interview: Pop-Culturalist Chats with Black Beauty's Mackenzie Foy & Calam Lynch". נבדק ב-21 במאי 2021. {{cite web}}:  (עזרה)
↑  Andreeva, Nellie (5 באפריל 2021). "'Bridgerton': Shelley Conn & Calam Lynch Join Season 2 Of Netflix Series". נבדק ב-7 באפריל 2021. {{cite web}}:  (עזרה)
חוקי נירנברג

ערך זה עוסק בחוקי גזע בימי גרמניה הנאצית. אם התכוונתם להנחיות להגדרת פשע מלחמה, ראו .
תרשים המתאר את שייכותו של אדם לגזע הארי או לגזע היהודי על פי חוקי נירנברג, מתורגם לעברית
חוקי נירנברג (בגרמנית: Nürnberger Gesetze) היו חוקי גזע בימי שלטון גרמניה הנאצית, אשר הגדירו מיהו אזרח גרמני ("בעלי דם גרמני או קרוב לו"). חוקים אלו נוסחו בכנס ועידת המפלגה הנאצית במהלך מצעדם השנתי בעיר נירנברג, ב־15 בספטמבר 1935, ומטרתם הייתה לשלול זכויות אזרח מכל מי שאינו עונה להגדרה זו מכיוון שאיננו ממוצא ארי. ב־14 בנובמבר אותה שנה פורט החוק הבסיסי, וכוּון ספציפית נגד היהודים. ב-3 בינואר 1936 הורחבה תחולת החוקים כך שיכללו גם את הצוענים שבשטח הרייך.
היסטוריה חקיקתית > הרקע ההיסטורי

בזמן עלייתו של היטלר לשלטון בשנת 1933, פחות מאחוז מהאוכלוסייה בגרמניה היה יהודי; למרות זאת, אנטישמיות הייתה אלמנט מרכזי ברטוריקה של היטלר כבר 15 שנה לפני כן. מעלייתו לשלטון החלו רדיפות שיטתיות של יהודים על-בסיס גזעי.
באביב וקיץ 1933 החלה התפתחות בצורך להבהיר ולהגדיר את מעמד היהודים בגרמניה. הדבר בלט בשל השוני בתפיסה של המדיניות האנטי-יהודית של המפלגה הנאצית לבין מדיניות הרייך המצופה של הרייך השלישי ונהיה צורך לאחד בין המדיניות האנטישמית של המדינה ובין המפלגה. הגסטפו ופקידי הממשלה האזוריים ביקשו פעמים רבות החלטה רשמית וסמכותית ועמדה חד-משמעית במדיניות כלפי היהודים, מכיוון שהעדר מדיניות ברורה כזאת גרמה עימותים בין פעילי המפלגה לפקידי מדינה בשאלת היהודים.
דו"ח של הגסטפו משנת 1935, קבע שהמפלגה "תפעל מלמטה" בשאלת היהודים כדי לגרום לממשלה לפעול לפתרון הבעיה, בעקבותיה פגעו פעילי SA באופן שיטתי ביהודים בגלי תקיפה, ונדליזם והחרמות.
במקביל נשמעו דעות אחרות, כגון זו של ד"ר היילמאר שאכט, נגיד הרייכסבאנק, אשר ביקר את מדיניות המפלגה מכיוון שלדעתו היא הפריעה למאמציו לשיקום הכלכלה הגרמנית. בעקבות תלונותיו של שאכט, היטלר הורה, ב-8 באוגוסט 1935, לעצור כל "פעילויות של יחידים" נגד יהודים גרמנים. שר הפנים, וילהלם פריק איים בנקיטת אמצעים חמורים כנגד פעילי מפלגה אשר יפרו הוראה זו.
מבחינתו של היטלר היה זה הכרחי להביא לחקיקתם של חוקים אנטישמיים כדי לשקם את האכזבה של חברי המפלגה מהצו שהוציא ב-8 באוגוסט, במיוחד כיוון שהצו ניתן מסיבות פרקטיות ואילו שאיפתו הייתה כשאיפת חברי מפלגתו.
בכנס המפלגה הנאצית בספטמבר 1935 אמור היה היטלר להעביר החלטה שתהפוך את דגל צלב הקרס לדגל המדינה, ולשאת נאום התומך במדיניות התוקפנית של איטליה באתיופיה. אולם, שר החוץ קונסטנטין פון נויראט שכנע את היטלר לא לשאת את הנאום הרגיש בנוכחות הסגל הדיפלומטי.
מפאת שינוי בלתי צפוי זה, היטלר היה חייב למלא את הזמן הפנוי בסדר-היום באירוע החגיגי, והחליט, כחלופה נאותה, להקדיש את נאומו לבעיית היהודים. הוא פקד בחופזה לנסח חוקים נגד היהודים. על המשימה הופקד ברנהארד לוזנר, המומחה לענייני יהודים במשרד הפנים, אשר נעזר בפרנץ אלברט מדיקוס, בווילהלם שטוקרט ובהנס גלובקה. לוזנר ומדיקוס הגיעו לנירנברג בבוקר 14 בספטמבר, החלו בניסוח הטיוטות, והיטלר בחר הצעת נוסח אחת מתוך ארבע.
היסטוריה חקיקתית > ישיבת הרייכסטאג

ב-15 בספטמבר 1935, בשעה 8 בערב נפתחה ישיבה מיוחדת של הרייכסטאג באולם אגודת התרבות של נירנברג. זו הייתה הפעם היחידה בימי משטרו של היטלר שהרייכסטאג התכנס מחוץ לברלין. הפעם הקודמת שנירנברג הייתה מושב הרייכסטאג הייתה בשנת 1543. היטלר טען בנאומו שהמצב הבינלאומי ההפכפך הוא זה שאילץ את גרמניה לשקם את צבאה והזהיר מפני סכנת הבולשביזם הבינלאומי. אולם הנושא המרכזי של נאומו היה היהודים. הוא טען שהיהודים הם סיבת התגברות המתח בין העמים, שהם פתחו שוב בחרם כלכלי נגד גרמניה ושבתוך גרמניה התנהגותם המתגרה עוררה תלונות גוברות. משום כך: "הדרך היחידה למניעת [התפרצות] פעולות התגוננות נמרצות ובלתי־מרוסנות מצד האוכלוסייה הנרגזת היא הסדר הבעיה באמצעות חוק... ניתן, על ידי פתרון מכריע חד־פעמי, ליצור בסיס שעליו יוכל העם הגרמני למצוא יחס נסבל כלפי היהודים. אם תקווה זו לא תתגשם, וההסתה היהודית בתוך גרמניה [ובזירה] הבינלאומית תימשך, ייבחן המצב מחדש", וההסדר "יימסר לשם פתרונו הסופי למפלגה הנאציונל-סוציאליסטית". היטלר ביקש מן הרייכסטאג לקבל את החוקים שיקריא גרינג.
נוסח החוקים

חוקי נירנברג שהתקבלו ב-15 בספטמבר 1935 כללו שלושה חוקים:
חוק הדגל
חוק אזרחות הרייך
החוק להגנת הדם הגרמני והכבוד הגרמני
נוסח החוקים > חוק אזרחות הרייך

"הרייכסטאג החליט פה אחד על החוק הבא המתפרסם בזה:
(1) נתין המדינה הוא כל מי שנתון לחסות הרייך הגרמני, ולכן הוא במיוחד מחויב כלפיו.
(2) נתינות המדינה מוענקת לפי הוראות חוק נתינות הרייך והמדינה.
(1) אזרח הרייך הוא רק אותו נתין המדינה בעל דם גרמני או בעל דם קרוב לו המוכיח על ידי התנהגותו שהוא נכון וראוי לשרת בנאמנות את העם הגרמני והרייך.

(2) זכות אזרחות הרייך מוענקת על ידי מתן תעודות אזרחות הרייך.

(3) אזרח הרייך הוא בלבד בעל הזכויות הפוליטיות המלאות בהתאם לחוקים.

שר הפנים מוציא בתיאום עם ממלא מקום הפיהרר את ההוראות המשפטיות והמנהליות הדרושות לביצוע ולהשלמת חוק זה.
הפיהרר וקאנצלר הרייך אדולף היטלר,
שר הפנים פריק"
נוסח החוקים > החוק להגנת הדם הגרמני והכבוד הגרמני

"חדור הכרה שטוהר הדם הגרמני הוא תנאי מוקדם להמשך קיומו של העם הגרמני, חדור רצון בלתי נמנע להבטיח את האומה הגרמנית לעולם, החליט הרייכסטאג פה אחד על החוק הבא, המתפרסם בזה:
1.
(1) נישואים בין יהודים ובין נתיני המדינה בעלי דם גרמני או בעלי דם קרוב לו – אסורים. נישואים שנערכו בניגוד [לחוק] בטלים, גם אם נערכו בחו"ל לשם עקיפת חוק זה.
(2) רק התובע הכללי יכול להגיש תביעה לביטול [הנישואים].
2. יחסים מחוץ לנישואים בין יהודים ונתיני המדינה, בעלי דם גרמני או בעלי דם קרוב לו – אסורים.
3. יהודים אינם רשאים להעסיק במשק ביתם נתינות המדינה בעלות דם גרמני או בעלות דם קרוב לו שהן למטה מגיל 45.
4.
(1) אסור ליהודים להניף את דגל הרייך והמדינה ולהציג את צבעי הרייך.
(2) לעומת זאת מותר להם להציג את הצבעים היהודיים. ביצוע היתר זה עומד תחת חסות המדינה.
5.
(1) העובר על איסור זה של סעיף 1 עונשו בית סוהר.

(2) אדם העובר על איסור של סעיף 2 עונשו מאסר או בית סוהר.

(3) העובר על הוראות סעיף 3 ו- 4 עונשו מאסר עד שנה וקנס כספי או אחד מעונשים אלה.
6. שר הפנים מוציא בתיאום עם ממלא מקום הפיהרר ושר המשפטים את ההוראות המשפטיות והמנהליות הדרושות לביצוע ולהשלמת חוק זה.
7. החוק נכנס לתוקפו יום לאחר פרסומו; סעיף 3 רק ב-1 בינואר 1936.
הפיהרר וקאנצלר הרייך - אדולף היטלר
מיניסטר הפנים - פריק
מיניסטר המשפטים - ד"ר גירטנר
ממלא מקום הפיהרר - ר' הס"
נוסח החוקים > תקנה ראשונה לחוק אזרחות הרייך

התקבל ביום 14 בנובמבר 1935
4.
(1) יהודי אינו יכול להיות אזרח הרייך. אין לו זכות הצבעה בעניינים פוליטיים; הוא אינו יכול לכהן במשרה ציבורית.
5. (1) יהודי הוא מי שמוצאו לפחות משלושה סבים שהם יהודים גמורים לפי גזעם.
(2) כיהודי נחשב גם בן תערובת, נתין המדינה שמוצאו משני סבים יהודים גמורים.
(א) אשר השתייך בעת הוצאת החוק לקהילה היהודית או נתקבל אליה לאחר מכן.
(ב) מי שהיה בעת הוצאת החוק נשוי ליהודי או התחתן עם יהודי לאחר מכן.
(ג) מי שמוצאו מנישואין עם יהודי כמשמעו בפסקה (1) שנערכו לאחר שהחוק להגנת הדם (ד) והכבוד הגרמני מ-15 בספטמבר 1935 נכנס לתוקפו.
מי שמוצאו מיחסים אסורים עם יהודי מחוץ לנישואים כמשמעו בפסקה (1) ונולד מחוץ לנישואים אחרי 31 ביולי 1936 יחשב כיהודי ולא כגרמני.
תמצית החוקים

חוק דגל הרייך קבע ששחור, אדום ולבן הם הצבעים הלאומיים, ודגל צלב הקרס הוא הדגל הלאומי.
חוק אזרחות הרייך קבע כי רק לבעלי דם גרמני, התנהגות נאצית ותושבי גרמניה תינתן אזרחות גרמנית. נוצרה הפרדה בין "אזרחי הרייך" (Reichsbürger) לבין "נתיני הרייך" (Staatsangehörige) וזרים (Ausländer - תושבים שאינם אזרחים). התקנה קבעה שיהודי (להבדיל ממישלינג) לא יכול להיות אזרח הרייך, ולכן לא מגיעות לו זכויות פוליטיות, ובהן זכות הצבעה ואפשרות כהונה במשרות ציבוריות. הוא גם אינו זכאי להגנה משפטית. לחוק זה נלוותה תקנה חשובה שהגדירה מיהו יהודי:
יהודי הוא מי שמוצאו לפחות משלושה סבים יהודים (כאשר סב יהודי הוא סב אשר השתייך לקהילה הדתית היהודית). אדם שאחד או שניים מסביו יהודים נחשב רק למישלינג, אלא אם:
יש לו שני סבים יהודיים, וגם:
הוא משתייך לקהילה הדתית היהודית, או
נשוי ליהודי, או
נולד כתוצאה מיחסים עם יהודי, בין אם במסגרת נישואין ובין אם לא (כך שיש לו 2 סבים יהודים ועוד 2 או יותר סבי-רבא יהודים)
החוק להגנת הדם הגרמני והכבוד הגרמני (חוק הגנת הדם) אסר על נישואים בין יהודים לבין גרמנים, ואף ביטל נישואים קיימים; נאסר קיום יחסי מין עם יהודים; נאסר על היהודים להעסיק עוזרות בית אריות (מתחת לגיל 45) ופועלים גרמנים, כדי למנוע את עליונות היהודים על הגרמנים וקיום יחסים עם המועסקים (שעלולים להביא לילודה); נאסר על היהודים להניף את דגל גרמניה ודגל המפלגה הנאצית או לעשות שימוש בצבעיו, כדי שלא לטמאו, אבל הותר להם להציג סמלים יהודיים כמו מגן דוד.
אושרה בחוק אפליה במספר תחומים כנגד יהודים. לדוגמה, איסור ישיבה בספסלים ציבוריים, איסור כניסה למתחמים ציבוריים שונים, הגבלות על למידה באוניברסיטאות, הגבלה על עבודת אנשי סגל יהודים באוניברסיטאות ועל עבודת רופאים יהודים בבתי חולים גרמניים, איסור על החזקת כלבים וחיות מחמד אחרות על ידי יהודים, ועוד. אפליה זו הייתה תחילת התבטאותה של האנטישמיות כלפי היהודים בגרמניה הנאצית.
ההשלכות והמשמעויות של חוקי נירנברג

בבסיס החוקים עמדה תאוריה פסבדו-מדעית אשר היוותה בסיס להפליית היהודים, והפליית הצוענים מאוחר יותר. הגזענות הפכה לחוק מדינה, שמנע מהיהודים את היכולת להתגונן מפני האנטישמיות באמצעים משפטיים. האמנציפציה בוטלה לחלוטין, והיהודים הפכו לנתינים מדרגה נחותה. החוקים קבעו את הקבוצות שאזרחותם נשללת, ושמעמדם הוא של נתינים משוללי זכויות אזרחיות או מדיניות, כולל זכותם להגנה משפטית.
חוקי נירנברג נתנו חסות חוקית ליחסם של הגרמנים אל היהודים. יהודים לא יכלו להתגונן משפטית מכיוון שעל-פי חוקי נירנברג אינם נחשבים אזרחים. לא ניתנה להם הגנה משפטית, או חסות מדינית- ובכך חוק דגל הרייך החל לפגוע בהגנתם של היהודים, המשפטית והפיזית.
חוקי נירנברג מכוונים כלפי היהודים כעם, כציבור נבדל ונפרד על־פי גזעו. הגרמנים בודדו את היהודים משאר אזרחי הרייך. משנת 1938 סומנו היהודים בבגדיהם ובתעודותיהם.
חוקי נירנברג היו שלב נוסף לקראת פגיעה פיזית ביהודים. הם פגעו ביהודים חברתית, ומשנת 1939 החלו הנאצים לרכזם בגטאות ולבודדם פיזית.
הגרמנים פעלו בגלוי וללא חשש מתגובת שאר מדינות העולם. היטלר העריך נכונה כי אף מדינה לא תגיב נמרצות כנגד פעולותיו נגד היהודים.
מבחינת החוג הפנימי שסביב היטלר, החוקים היוו ניצחון מוחץ ליוזף גבלס ולרצונו להשיב את המלחמה ביהודים לראש סדר היום. לעומתו, הרמן גרינג אחז בדעה הנגדית בנוגע ליהודים והאמין ב"אנטישמיות פרגמטית" ויחסית לכל שאר חברי החוג הפנימי גרינג לא היה אנטישמי לוחמני. לכן, גבלס דאג שגרינג אפילו לא יוזמן לוועידה ולתהליך החקיקה של החוקים. גרינג, שכבר ספג מגבלס השפלה קשה כאשר האחרון שכנע את היטלר לגנות בפומבי את הראוותנות שלו, כעת ספג השפלה שנייה, והיריבות בין השניים החריפה ועתידה להחריף עוד יותר בשנים הבאות.
לאחר חקיקת חוקי נירנברג, החלה מערכת המשפט הגרמנית להתמודד עם אתגרים רבים שהציבו בפניה החוק והאזרחים שהחלו לפנות אל בתי המשפט במטרה לערער על הגורל שהחוקים קבעו להם ולקבל סעד משפטי. בין היתר, נדרשו בתי המשפט להתמודד עם השאלה מה כוללים "יחסי מין". שאלה זו הגיעה ב-9 בדצמבר 1935 לפתחו של בית המשפט העליון, שקבע כי "המונח 'יחסי מין' כפי שהתכוון אליו החוק להגנת הדם הגרמני אינו כולל כל מעשה נלוז, אבל הוא גם לא מצטמצם למשגל. הוא כולל את כל צורות יחסי המין... כלומר, אותן פעולות מיניות עם בן המין האחר, שנועדו... לספק, במקום משגל, את יצר המין של אחד מבני הזוג לפחות". בית המשפט העליון גם עודד את בתי המשפט הכפופים לו לפרש באופן עצמאי את כוונת החוק.
רוב היהודים הגרמנים קיבלו את החוקים בשלווה יחסית ואף בתחושת רווחה, שכן הם סיימו תקופה ארוכה של אי-ודאות באשר לאופן שבו המשטר הנאצי מתכוון לנהוג בהם. רובם האמינו כי מטרת המשטר היא הפרדה, והחוקים אוששו את ההנחה הזאת. באמצעות חוקי נירנברג הפכה היהדות למיעוט לאומי דה-פקטו. עדות לכך שהיהודים תפסו את התקופה כטובה יחסית, היא שיעור המתאבדים הנמוך ביותר בקרבם בתקופת חקיקת חוקי נירנברג לעומת התקופות של חרם אחד באפריל 1933, ליל הבדולח ב-1938, והגירושים למזרח.
ראו גם

הגזע הארי
תעודת ייחוס ארי (בגרמנית: Ahnenpass)
חוק לשיקום שירות המדינה המקצועי
חוקי הגזע באיטליה
אדית האן
לקריאה נוספת

אברהם מרגליות, 'תגובת הציבור היהודי בגרמניה לחוקי נירנברג', יד ושם יב (תשל"ח), 55–76.
יואב גלבר, 'תגובת ההנהגה הציונית על חוקי נירנברג', דפים לחקר תקופת השואה ו (תשמ"ח), 49–79.
נתן כהן, 'ההתייחסות לחוקי-נירנברג בעיתונות היהודית בווארשה', ילקוט מורשת מח (תש"ן), 33–54.
יוסף ולק, 'העיתונות היהודית וחוקי נירנברג', בספרו: כיום אתמול: מסות, מאמרים וזכרונות, ירושלים: הוצאת ששר; מכון ליאו בק; רמת-גן: אוניברסיטת בר-אילן, 1997, עמ' 108–117, 169–171.
לותר גרוכמן, '"חוק הגנת הדם" והמערכת המשפטית: על חוקי נירנברג ועל השפעתם', בשביל הזיכרון 40 (תשס"א), 4–12.
יפעת וייס, 'הגזעתם של היהודים: אנתרופולוגיה היסטורית של חוקי נירנברג', בתוך: יהודה שנהב, יוסי יונה (עורכים), גזענות בישראל, ירושלים: מכון ון ליר; הקיבוץ המאוחד, תשס"ח, עמ' 186–200.
אינגבורג הכט, חומות סמויות מן העין, הוצאת אחוזת בית, 2018.